130 millióból újítják fel az oroszlányi Béke Szállót
260 fős munkásszállást alakítanak ki az oroszlányi Béke Szállóból. Az ingatlan 130 millió forintért kelt el, a vételárat pedig már ki is fizette a felújítást végző vállalkozás.
A tervek szerint az átalakított szállón két-három ágyas szobák lesznek, és már a nyáron szeretnék megnyitni a jobb oldali szárnyat. Az országos szintű szálláshiány csökkentését segíti az Oroszlányi Ipari Park közelében lévő, egy éve megnyitott konténer-munkásszálló is, amit februárban 110 fősre bővítettek.

Lazók Zoltán polgármester az Oroszlány.hu-nak elmondta a már ismert előzményeket, miszerint elsőként a város szerette volna rendbehozni az épületet, de kormánytámogatás hiányában elállt ettől, a Nemzetgazdasági Minisztérium által meghirdetett 9 milliárdos pályázat pedig magas- minimum 40 százalékos- önerőt és tíz évnyi üzemeltetést követel meg, emellett több szigorú szabálynak is meg kellene felelni. Ezek fényében helyes lépésnek látja az önkormányzat döntését.

Címkék

Oroszlány